ليه بتقول ان التصوير الفوتجرافي حلال ..مع انك بردك مقتنع ان رسم الأشخاص حرام !😃
عشان التصوير الفوتوجرافي اسمه حبس ظل ، ودا مالوش علاقة بالتصوير المنهي عنه في الحديث ، ولا له علاقة بالرسم ، ولا له علاقة بأي حاجة خالص من اللي مذكورة في حكم التصوير في كتب الفقه ، وكونك أزهرية ومش عارفة تحرري مذهب من المذاهب الأربعة ، وبتقارني بينهم وبين الشيخ الشعرواي فدا عيب ، وكونك مش عارفة تفصلي بين التصوير اللي في الأحاديث وبين التصوير الفوتوغرافي ، فدا برضه عيب ، وبحث المسألة بحذافيرها مش بيكون من ع الإنترنت ، مع احترامي لحضرتك.  وأتمنى من فضلك لو ناوية تقعدي تبعتي وتعيدي تكرار الأسئلة كده ما تبعتيش تاني من فضلك ، أنا مش بأحب الجدال. ملحوظة : أنا مش مقتنع أن رسم الأشخاص حرام ولا حاجة ، ولا بأقلد الرأي دا ، بس اللي سأل سأل على الرأي دا فقلت له مبرراته ، والمبررات دي قالها فقهاء كبار ، فنحترم كلامهم من فضلك. انتهى ، وأرجوا من حضرتك لا تكرري الإرسال لو ناوية تبعتي نفس الكلام.